Predmetom nájomnej zmluvy bude nájom športového bloku D1/4 situovaného v častiach stavieb bližšie špecifikovaných v bode 2 písm. b) a c) Oznámenia o vyhlásení obchodnej verejnej súťaže a poskytnutie 5 parkovacích miest s nasledovnými podmienkami podnájmu:
a) doba nájmu: doba určitá, od uzatvorenia podnájomnej zmluvy do 30.06.2025; pred uplynutím doby nájmu bude nájomca a PK Azeta viesť v dobrej viere rokovania o prípadnom predĺžení doby podnájmu, pričom účasť strán na rokovaní je postavená na dobrovoľnosti a nie je vynútiteľná,
b) účel nájmu: záujmové a tréningové plávanie detí, ako aj kondičné a rehabilitačné plávanie dospelých, 
c) cena nájmu: cena nájmu bude v sume vo výške 1,- EUR za celý predmet nájmu a celú dobu nájmu, pričom PK Azeta bude povinná okrem ceny nájmu uhrádzať prenajímateľovi resp. priamo znášať akékoľvek a všetky náklady na prevádzku, údržbu, užívanie a správu predmetu nájmu, a to najmä no nie výlučne náklady na spotrebovanú elektrickú energiu, vodu, paru, plyn, dezinfekciu, náklady na mzdy zamestnancov, náklady za teplú úžitkovú vodu a vykurovanie pričom za týmto účelom je PK Azeta povinná zabezpečiť samostatné podružné merania, 
Ďalšie podmienky nájmu: 
a) Prenajímateľ je povinný uspôsobiť prípadné stavebné práce ním vykonávané v rámci areálu Na Pántoch tak, aby v čo najvyššej miere zabezpečil, aby počas trvania doby nájmu dochádzalo k čo najmenšiemu prerušeniu prevádzky predmetu nájmu, to neplatí ak sa stavebné práce nemôžu odložiť (vykonať neskôr) bez toho aby nedošlo k vzniku škody na strane vlastníka resp. prenajímateľa,
b)  PK Azeta je povinná sprístupniť predmet nájmu na žiadosť prenajímateľa,
c)  PK Azeta nemá právo na akúkoľvek náhradu v prípade obmedzenia prevádzky predmetu nájmu v prípade ak si stavebné práce v alebo na predmete nájmu vyžadujú také stavebné úpravy, ktoré je v zmysle postupu stavebných prác a/alebo harmonogramu prác nutné uskutočniť zo strany prenajímateľa v určitom čase aby tým neboli prenajímateľovi spôsobené škody 
d) PK Azeta je oprávnená vypovedať nájomnú zmluvu v prípade, ak náklady na opravu predmetu nájmu budú pre PK Azeta neprimerane vysoké.

